NaiveNeuron/SloPal huggingface dataset:
Zajac, Peter, poslanec NR SR (2010-11-03):
Ďakujem pekne. Pán poslanec Rafaj, vaše vystúpenie nebolo bojovné, vaše vystúpenie bolo v podstate veľmi skleslé. V podstate iba opakujete dokolečka tú istú nekonzistentnú zmes všetkého možného, za ktorou je už vlastne iba akási taká, ja neviem, možno aj osobná skúsenosť z toho, čo vlastne všetko hovoríte a čo splietate jedno cez druhé, čo nemá ani hlavu, ani pätu. Áno, je reálny fakt, že proste tu sú nejaké dva koncepty slovenského národa a tie dva koncepty sú nezlučiteľné. Jeden koncept je koncept moderného slovenského národa, ktorý je sebavedomý, ktorý nie je slabošský, nebojí sa, nehanbí sa, nepotrebuje žiadne násilné akty v tom, že neuveriteľne v nadmernej miere – alebo ja už neviem, ako by som to povedal – chce používať všade štátne znaky. Vy ste použili jeden veľmi dobrý príklad totalitných režimov. Bože môj, my starší sa pamätáme ešte na to, ako pred rokom 1989 boli všade vo všetkých triedach, vo všetkých inštitúciách, na všetkých tabuliach heslá: „So Sovietskym zväzom na večné časy!“ Myslíte si, že to v komkoľvek z ľudí, ktorí žili v Československu okrem kovaných komunistov, vzbudzovalo akúkoľvek, nejakú úctu k Sovietskemu zväzu, ku Komunistickej strane alebo ja neviem ku komu? Jednoducho niečo nadužívať je horšie ako čokoľvek iné, to je iba prejav slabosti a slabošstva, to nie je prejav sebavedomia, to nie je prejav nejakej hrdosti. A ak má byť slovenský národ národom 21. storočia, tak to bude len národ hrdý, sebavedomý.
J. Mikuš, poslanec: (2008-06-18):
Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto správu výboru Národnej rady. Predseda Národnej rady Slovenskej republiky svojím rozhodnutím č. 682 z 3. júna 2008 pridelil návrh na vyslovenie súhlasu Národnej rady Slovenskej republiky s odporúčaním Rady pre colnú spoluprácu týkajúcim sa zmeny a doplnenia Dohovoru o zriadení Rady pre colnú spoluprácu len výboru pre financie, rozpočet a menu. Uvedený výbor prerokoval predmetný návrh na vyslovenie súhlasu v stanovenom termíne. Výbor pre financie, rozpočet a menu ako gestorský výbor nedostal do začatia rokovania o návrhu na vyslovenie súhlasu Národnej rady s odporúčaním Rady pre colnú spoluprácu týkajúcim sa zmeny a doplnenia Dohovoru o zriadení Rady pre colnú spoluprácu žiadne iné stanoviská poslancov Národnej rady. Z uznesenia výboru Národnej rady vyplynulo, že gestorský výbor odporúča Národnej rade Slovenskej republiky s návrhom vysloviť súhlas. Pán podpredseda, otvorte rozpravu.
Tankó, Viliam, poslanec NR SR (2024-02-16):
Ďakujem, pani kolegyňa, za vaše vystúpenie. Zareagujem na to, čo v závere ste povedali, aby to bolo posunuté do druhého čítania. Tiež s tým súhlasím a chcem tomu veriť, že koaliční poslanci zahlasujú a posunie sa to do druhého čítania. Samotná poradňa pre ľudské práva, ktorá robila ten veľký výskum, kde otvorila túto tému, vám všetkým napísala korektný mail, aby ste to podporili. Je to veľmi dôležité. Rómky sú plnohodnotné občianky tejto krajiny. Ak si vážime ženy tejto kra... v tejto krajine, ak si vážime aj rómske ženy, toto je to najmenej, čo môžeme urobiť. Nemôžeme ako predstavitelia verejnej moci za to, čo sa dialo, práve preto neopakujme kroky predstaviteľov štátu za socializmu. Skúsme to opraviť. Ďakujem.
Grendel, Gábor, podpredseda NR SR (2022-06-15):
V rokovaní teraz pokračujeme návrhom na zmeny v zložení výborov Národnej rady Slovenskej republiky. Návrh majú poslanci rozdaný ako tlač 1066 a bol vypracovaný na základe návrhu nezaradených poslancov. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Dvaja páni poslanci. Končím možnosť prihlásiť sa do rozpravy. Ako prvý vystúpi pán poslanec Martin Beluský, pripraví sa pán poslanec Ľubomír Vážny. (Rokovanie o návrhu na zmeny v zložení výborov Národnej rady Slovenskej republiky , tlač 1066.)
Paška, Pavol, predseda NR SR (2012-06-22):
Pán poslanec Osuský.
Kollár, Boris, predseda NR SR (2021-04-30):
Ďakujem za slovo, pán predsedajúci. Vážené pani poslankyne, vážení páni poslanci. Ja vás nebudem dlho zdržiavať, ja si myslím, že jednotlivé kapitoly programového vyhlásenia vlády odprezentujú ministri, na to sú tu, a pevne verím, že počas celého tohto Programového vyhlásenia vlády v hojnom počte tu budú počas celej debaty, ako keď sme boli v opozícii, sme to vyčítali vládnej koalícii, pevne verím, že nebudeme takí istí. Vážené pani poslankyne, hlavne koaliční, ale obraciam sa aj na opozíciu, chcem vás z tohto miesta požiadať, poprosiť o podporu programového vyhlásenia vlády. Prečo o tom hovorím a prečo chcem požiadať o podporu? Z jedného jediného dôvodu. Je to dobré programové vyhlásenie vlády, ktoré je v prvom rade alebo hlavne zamerané na rodiny, na podporu rodín, podporu udržania stability rodín a ďalší rozvoj. Toto, táto vláda má veľkú ambíciu urobiť veľkú reformu v sociálnej oblasti a zamerať sa hlavne na finančnú stránku ohrozených, najohrozenejších častí obyvateľstva, a to sú matky s deťmi alebo neúplné rodiny. Pokiaľ sa nám podarí naplniť toto programové vyhlásenie vlády a pokiaľ sa nám podarí naplniť ambíciu, ktorá prichádza z tejto strany, že by sme zreformovali tento sociálny systém a umožnili obrovské dotácie, mesačné dotácie pre takto ťažko skúšané slovenské rodiny, aj ako som už hovoril, najohrozenejšia skupina sú neúplné rodiny, matky s deťmi, pokiaľ sa nám toto podarí naplniť, tak vymaníme z takej tej, tej časti, sféry tej, tej najchudobnejšej časti, kde upadli, veľmi veľa percent a veľmi veľa, možno sú to až státisíce ľudí, ktorí upadli do tej ohrozenej časti chudoby, aby sme ich z toho vymanili a zabezpečili im aspoň ako taký slušný život a právo na výchovu svojich detí. Je to veľmi dôležité a z tohto dôvodu, keď už kvôli ničomu inému, z tohto dôvodu vás žiadam o podporu tohto programového vyhlásenia vlády, lebo ak sa nám to podarí naplniť, tak prerobíme Slovensko. Samozrejme máme tunák plán obnovy a je to veľká injekcia, je to veľký stimul, je to veľmi veľa miliárd, ktoré nám pomôže obnoviť krajinu. Môžeme získať päť koncových veľkých nemocníc, postavíme sto škôlok pre tie rodiny, zrekonštruujeme sto historických budov, spravíme 25-tisíc, obnovíme 25-tisíc domov, zateplíme ich, prípadne ich vybavíme novým zariadením energeticky menej náročným a šetrným k životnému prostrediu. Vieme urobiť veľmi veľa vecí. Postavíme sto zariadení sociálnych služieb, hlavne s dôrazom na seniorov. To je úžasná vec, ktorá sa nám môže podariť počas tohto programového vyhlásenia vlády alebo počas tejto vlády, ktorá by, ktorá teda má dôveru od občanov do roku 2024. Môžeme naozaj pretvoriť Slovensko. Tak z tohto dôvodu ja budem hlasovať za toto programové vyhlásenie vlády, lebo tejto vláde verím, verím tomuto plánu a verím, že sa nám podarí pretvoriť Slovensko a o štyri alebo vlastne už len o tri roky, keď sa potom pozrieme za chrbát, si budeme môcť povedať, keď sa nám to podarilo, stálo to za to a Slovensko bude úplne inak vyzerať, ako ho vidíme dnes. Ďakujem pekne. (Potlesk.)
Grausová, Natália, poslankyňa NR SR (2018-10-18):
Ďakujem za slovo. Pán poslanec Pčolinský, oceňujem, mali ste veľmi dobrý príspevok do rozpravy. Napriek tomu som, musím povedať to, nech to povie ktokoľvek, že hazard tu bol odjakživa a vždy. Aj vraždy tu boli odjakživa, odkedy Kain zabil Ábela, prostitúcia tu bola asi odjakživa, a to ešte neznamená, že by sme to mali legalizovať. Naozaj, ja by som, samozrejme, že asi je to naivné, ale som presvedčená, že mal by byť hazard úplne zakázaný takisto, ako aj pornografia a tak ďalej a tak ďalej. Viem, že sa to asi nedá. Ale chcela by som poprosiť, aby boli tieto veci čo najprísnejšie. A najviac tá reštrikcia, čo možno najviac, najväčšia. Ďakujem.
Pleštinská, Zita, poslankyňa NR SR (2020-05-12):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady pre verejnú správu a regionálny rozvoj s tým, že určené výbory vládny návrh zákona prerokujú ihneď.
Paška, Pavol, predseda NR SR (2013-10-23):
Pán poslanec Nagy.
Laurenčík, Milan, podpredseda NR SR (2021-06-30):
Poslednú faktickú poznámku k tomuto príspevku má pani poslankyňa Monika Kavecká, nech sa páči.
B. Bugár, podpredseda NR SR: (2002-12-12):
(Hlasovanie.) Prítomných je 131 poslancov, za návrh 103, zdržalo sa 27, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Ja zas upozorním znovu poslancov, aby nerušili rokovanie, lebo preruším rokovanie. Nech sa páči, pán poslanec.
Lipšic, Daniel, poslanec NR SR (2015-01-27):
Ďakujem, pán predseda. Ja len k tým lehotám. No, teraz je dvadsiateho, myslím, siedmeho, májová schôdza začína 5. mája, to sú v princípe tri mesiace. Ale čo považujem za ešte dôležitejšie, pán poslanec, porovnávať tie lehoty s počtom paragrafov, to mi príde ako, že ste si to pomýlili s nejakou proste pásovou výrobou. Závažnosť nejakého predpisu sa nerovná priamo úmerne počtu paragrafov, ktoré obsahuje. To je podľa mňa omyl, dosť vážny. Ja si dokonca myslím, že procesné zákony sú dôležitejšie pre vymožiteľnosť práva ako hmotnoprávny kódex, ktorý počtom paragrafov bude veľký, lebo tam dáme aj rodinné právo, aj kolízne normy, možnože aj pracovné, ale to znamená, že mne sa zdá, že čo je podstatné, je vážnosť, dôležitosť, zásadnosť tej rekodifikácie, nie počet paragrafov, prepánajána, teraz od toho budeme odvíjať, že tam bol dvojnásobný, tak teraz to vydelíme dvomi a to sa mi zdá byť ako, ako cvičenie, ktoré neviem, čo má celkom dokazovať, ale rozhodne podľa mojej mienky nie význam návrhov, ktoré prerokovávame. Keby sme napr. rokovali o novele ústavy, tak tá má možnože desaťkrát menej ustanovení, tak to urobme za tri dni. Nerozumiem tomu celkom proste, že aká tam je súvislosť.
Glváč, Martin, podpredseda NR SR (2017-02-02):
S faktickými poznámkami siedmi poslanci. Ukončujem možnosť prihlásenia sa. Nech sa páči, pani poslankyňa Grausová.
Blaha, Ľuboš, poslanec NR SR (2019-06-19):
Ďakujem. Pripomínam kolegom z výboru pre európske záležitosti, že o 13.00 v miestnosti č. 30 máme rokovanie k európskemu summitu. Ďakujem.
Pročko, Jozef, poslanec NR SR (2023-12-13):
Ďakujem. Rasťo, povedal si, že táto vláda to prežiera a počúvame tu aj také, akože to prejedajú. S tým absolútne nesúhlasím. Oni to kradnú. Oni to kradnú, kradnú a kradnú. Pretože to, čo všetko vyberú, tak to všetko ukradnú. Naozaj. Povedal si, že koaliční poslanci by mali vystúpiť. No ako jednoducho dostali noty, v ktorých sa nesmú prihlasovať k ničomu, a keď sa aj niekto prihlási, tak ho potom riadne spucujú, Fico, Danko a Pele, že prečo si to dovolili porušiť, to, čo, na čom sa dohodli. No ono je to, toto by malo byť o diskusii a v tej diskusii by sme si mali rozdiskutovať, prečo tie zákony a ten zákon, konsolidačný, pripravili a robia ho tak, ako ho robia. To nie je o diskusii. Oni to urobili tak, ako chcú. A tak to aj robia. Povedal si, že verejný záujem je, aby sme mali stabilný dôchodkový systém. No to je verejný záujem, ale záujem Fica, Danka a Peleho je úplne niekde inde. Ich záujem je presne to, čo som hovoril v úvode. Ich záujem je tie peniaze nahrabať, dostať 150-tisícové úplatky a to je ich záujem. To sme si za dvanásť rokov tuná zvykli. Vieš, hovoril si o rokovaní, ale na rokovanie sem pribehne poslankyňa, ktorá tu začne vykrikovať, začne tu behať po sále, vyvreskuje tu, ale o nás rozprávate, keď tu z miesta poviem si svoj problém, tak o nás rozprávate a predsedajúci ju ani neupozornil. Chodila tu jak taká fúria. Povedal si, že 5,4 miliardy bude treba dofinancovať do Sociálnej poisťovne. Štát opäť na to doplatí. A ja musím povedať, že naozaj, keby ťa boli pozorne počúvali, tak si všetko hovoril faktograficky, číslami si to zdôvodnil. Ich to nezaujíma. Pele, Danko a Fico povedia a hlasovacie automaty budú hlasovať.
Vetrák, Milan, poslanec NR SR (2020-04-03):
Zvolávam schôdzu ústavnoprávneho výboru ihneď do miestnosti č. 150.
Grendel, Gábor, podpredseda NR SR (2022-03-30):
Ako posledný ústne prihlásený do rozpravy vystúpi pán poslanec Viliam Zahorčák.
Nachtmannová, Oľga, poslankyňa NR SR (2013-10-24):
Ďakujem za slovo. Pán minister, vo vašom vystúpení ste veľmi jasne prezentovali, v čom je základné pochybenie pani ministerky Zvolenskej, a tou je jej profesionalita, húževnatosť a odvaha. (Ruch v sále.) Ministerka je pre súčasnú opozíciou nebezpečnou, totižto aj jej zásluhou sa rúca mantra, a vidím oživenie v radoch opozície, tak hovorím evidentne pravdu, ktorou sa celé roky oháňali. Veď celé roky sme počúvali, aký je štát zlý vlastník. A za pôsobenia pani ministerky Zvolenskej štátne nemocnice začali dosahovať zisk. A rovnako zabránenie bezbrehému vývozu liekov. Mimochodom, koľko ľudí možno zomrelo následkom toho, že sa nedostali k lieku, ktorý akútne potrebovali v konkrétnom čase a ku ktorému sa nevedeli dostať, pretože bol z nášho slovenského trhu vyvezený? Pani ministerka je skutočne pre mnohých biznismenov v oblasti zdravotníctva nežiaducou. A je pre mňa ako ženu a ľudskú bytosť strašné a ľudsky ozaj neprijateľné, že opozícia takto hyenicky zneužíva situáciu vyplývajúcu z tragédie, ktorá sa odohrala v septembri tohto roka.
Vašečka, Richard, poslanec NR SR (2021-05-05):
Ďakujem za slovo. Takže je to také náročnejšie, aby som reagoval po prestávke, vlastne po hlasovaní a prestávke, na vystúpenie pani poslankyne, tak to skúsim vrátiť späť. Pani poslankyňa Šofranko, ktorá je spolupredkladateľka tohto zákona, tak vlastne ma tak výborne doplnila. Ja som hovoril v úvodnom slove aj v tom svojom vystúpení skôr tak filozoficky o celkovom nastavení toho zákona, pani poslankyňa veľmi tak poctivo vám prečítala aj čísla, aj nejaké údaje, tak to pekne zhrnula. Ja som veľmi rád, že máme takéto panie poslankyne vo výbore. Takisto to platí aj na pani spravodajkyňu, pani Leščákovú, ktorá síce nie je spolupredkladateľkou, ale je výbornou spolupracovníčkou a takisto, ako avizovala, tak budeme to ešte dopilovávať, ak sa niečo objaví v druhom čítaní. Takže ďakujem veľmi pekne a dúfam, že teda tak ako ste vyjadrili podporu, tak že tento zákon prejde do druhého čítania a tam sme otvorení teda na pripomienky. Ďakujem.
Šeliga, Juraj, podpredseda NR SR (2021-04-30):
(Hovorené súbežne s rečníkom.) Pán Kamenický, na pána Grendela. Pán Kamenický, pán Kamenický.
Michelko, Roman, poslanec NR SR (2024-06-20):
Pán predsedajúci, dajte, prosím, hlasovať o bode 4 pozmeňujúceho a doplňujúceho návrhu pána poslanca Buža.
Hambálek, Augustín, poslanec NR SR (2013-12-04):
Ďakujem. Pán poslanec Viskupič, môžeme sa v budúcnosti baviť o zvyšovaní riadenia kvality galérií, o galerijných pravidlách, ale pokiaľ ide o vaše vystúpenie a citáciu z tej petície, tak musím zásadne odmietnuť to, čo sa v tej petícii rozpráva. Pokiaľ ide o, o dezolátny stav, o to, že známy šoféra riadi galériu, alebo že vystavujú tam Mikušovi voliči, tak myslím si, že to sú vysoko tendenčné a osobné tvrdenia. A vzhľadom k tomu, čo sa v tej galérii udialo v minulosti a prečo prišlo k tým personálnym zmenám, pokiaľ ide o to, či galéria trpí, alebo netrpí, myslím si, že trpela doteraz a teraz sa dostáva z toho chaotického stavu na nejakú úroveň, ale prosím, môžme sa baviť o zvyšovaní tej úrovne riadenia. Ale nechcem tu využiť túto faktickú poznámku na to, aby sme sa tu prestreľovali slovne. Pán kolega, vy ste Trnavčan, pani poslankyňa Vášáryová, ja vás srdečne pozývam na samosprávny kraj, kde argumentačne vám predložím, čo sa tam udialo a prečo prišlo k tomu stavu. Môžme si zájsť aj do galérie ako takej a ja vám dokážem, že určite nie je v dezolátnom stave a že plní si tú činnosť, na ktorú bola určená. A ešte na margo tej činnosti. Predtým tam bola minimálna návštevnosť, ktorá sa dnes mnohonásobne zvýšila, čo vám určite dokážem aj argumentačne. Takže nech sa páči, ste srdečne zvaní. Ďakujem.
Blanár, Juraj, podpredseda NR SR (2023-02-02):
Ďakujem, pán minister. Pán poslanec nemá záujem o doplňujúcu otázku. Takže pristúpime k deviatej otázke, ktorú položil pán poslanec Martin Čepček na ministra kultúry, na ministerku kultúry Slovenskej republiky Natáliu Milanovú: „Aký postoj ste zaujali k otvorenému listu primátora Trebišova generálnemu riaditeľovi TV JOJ ohľadom seriálu Iveta?" V zastúpení pani ministerky odpovie pán minister Krajniak. Nech sa páči, máte slovo.
B. Bugár, podpredseda NR SR: (2002-07-02):
(Hlasovanie.) Prítomných 106 poslancov, za návrh hlasovalo 89, proti 4, zdržalo sa 12, nehlasoval 1. Konštatujem, že sme schválili vládny návrh zákona, ktorým sa mení a dopĺňa zákon č. 380/1997 Z. z. o peňažných náležitostiach vojakov v znení zákona č. 563/2001 Z. z. Ďalej budeme hlasovať o vládnom návrhu zákona, ktorým sa mení a dopĺňa zákon č. 367/2000 Z. z. o ochrane pred legalizáciou príjmov z trestnej činnosti a o zmene a doplnení niektorých zákonov v znení zákona č. 566/2001 Z. z. ( tlač 1511). Spoločnou spravodajkyňou je pani poslankyňa Szabó. Nech sa páči, máte slovo. O. Szabó, poslankyňa: Ďakujem, pán predsedajúci. Vážené panie poslankyne, páni poslanci, v rozprave nevystúpil nikto, preto hlasujeme spoločne o bodoch 1 až 3 spoločnej správy. Gestorský výbor ich odporúča schváliť.
Susko, Boris, poslanec NR SR (2021-10-07):
Ďakujem pekne za slovo. Vážený pán predseda výboru Vetrák, chcel by som zareagovať na jednu vec, ktorú ste povedali vo svojom vystúpení a ktorú ste vlastne zahrnuli aj do pozmeňovacieho návrhu, a to je činnosť rady, Rady ÚVO, kde táto rada by mala fungovať ešte do konca roku 2022, ak som správne pochopil. No a z tohto mi teda nie je úplne jasné, prečo vláda prijala uznesenie č. 536 z 22. septembra 2021, kde zmenila doterajší systém výberu členov Rady ÚVO, kde doteraz teda sa vyberal alebo bol, sa zaviedol spôsob výberu členov Rady ÚVO prostredníctvom verejného híringu, kde bola zriadená, menovala sa hodnotiaca komisia, kde boli zastúpení rôzni členovia, bolo to celé verejné. A v zmysle toho, že v programovom vyhlásení vlády, ako som už včera povedal pri zákone o štátnej službe, je 91-krát použité slovo transparentnosť, tak počúvajte, čo vláda schválila 22. septembra 2021. Spôsob výberu členov Rady Úradu pre verejné obstarávanie sa urobí tak, že po zverejnení životopisov kandidátov na členov Rady Úradu pre verejné obstarávanie podľa bodu b2) tohto uznesenia vláda rozhodne, ktorých kandidátov prizve na svoje rokovanie. Čiže rozhodne sa, ktorých kandidátov prizve, a následne po ich predstavení rozhodne formou priameho vymenovania dvoch členov Rady Úradu pre verejné obstarávanie na rokovaní vlády. Tak toto je to zabezpečenie transparentnosti, o ktorom ste tak hovorili pred voľbami a v rámci programového vyhlásenia vlády? Ak tá rada má fungovať ešte ďalší rok a majú tam byť menovaní ďalší členovia teraz, tak nechápem, prečo sa menia podmienky výberu členov rady. Okrem teda iného, čo ešte poviem asi v rozprave. Ďakujem.
B. Bugár, podpredseda NR SR: (2001-11-06):
F. Halmeš, poslanec: Ďakujem. Možno len poďakovať za obohatenie môjho vystúpenia, naozaj tu zazneli cenné poznámky. K tým konkrétnym poznámkam pána poslanca Hofbauera, pani Sárközy a pána Kalmana poviem po jednej vete. Pán poslanec Hofbauer, mzda ľudí zaradených na verejno-prospešné práce sa ráta do priemernej mzdy v národnom hospodárstve, teda ju vlastne znižuje. To znamená, že adekvátnym spôsobom sa bude preratúvať aj ten ukazovateľ, na ktorý ste sa pýtali. Pani Sárközy, vo výbore pre sociálne veci práve na základe tej diskusie, ktorá tam bola, a to kritickej diskusie, aj zo strany opozície, aj koalície, vznikla potreba pokúsiť sa zachrániť to podstatné, čo je v zákone. Bolo treba urobiť pre to veľa krokov a to bol jeden zo záverov, prejednať to s kompetentnými odborníkmi, spresniť niektoré formulácie a urobiť jednu zásadnú zmenu. O tej som hovoril. Naozaj to bola teda aj reakcia na prerokovanie vo výbore. Potešil by som sa, keby ste to podporili aj so svojimi kolegami, napriek tomu, že ste v rozpakoch. Pán poslanec Kalman, nehovoril som o vláde, hovoril som o Národnom úrade práce, teda to sú iné zdroje, nie zo štátneho rozpočtu, ale z verejnoprávnej inštitúcie v sume 3,9 mld. Nemyslím si, že by to bol predvolebný ťah, aj keď to tak vyzerá, ale je to výsledok stabilizácie financií na úrade práce. A je to aj výsledkom zákona, ktorý sme pred možno rokom a pol prijali, keď sme skrátili podpornú dobu pre nezamestnaných, výšku podpory a dĺžku jej poberania. Tým pádom viac peňazí zostáva na aktívne opatrenia na trhu práce. Takže úrad práce si to teraz už môže dovoliť a dúfam, že to bude trvalý stav zlepšenia financií v tejto verejnoprávnej inštitúcii. Ďakujem. I. Presperín, podpredseda NR SR: Ďakujem, pán poslanec Halmeš. Páni poslanci, panie poslankyne, vyhlasujem rozpravu o týchto bodoch programu za skončenú. Pýtam sa, či chce zaujať stanovisko niektorí z predkladateľov. Najprv pán poslanec Fico, po ňom pán poslanec Brocka, nech sa páči.
P. Paška, predseda NR SR: (2009-03-10):
(Hlasovanie.) 130 prítomných, všetci boli za. Návrh na skrátené legislatívne konanie sme vyslovili. A ešte potrebujeme odhlasovať návrh vlády na skrátené legislatívne konanie o vládnom návrhu zákona, ktorým sa mení zákon č. 566 o cenných papieroch, je to tlač 968. Pán predseda výboru Burian uvedie hlasovanie. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a o doplnení niektorých zákonov , tlač 968.)
Jurinová, Erika, podpredsedníčka NR SR (2014-09-09):
Pán poslanec neobhadzujte pána ministra, je to.. Kľud, páni poslanci. Pán poslanec, dokončíte.
M. Číž, podpredseda NR SR: (2008-07-01):
S reakciou, pán poslanec Frešo, nech sa páči.
Glváč, Martin, podpredseda NR SR (2019-02-05):
Ďakujem. Vyhlasujem všeobecnú rozpravu za skončenú Pán navrhovateľ, chcete zaujať stanovisko? Nie. Spravodajca? Nie. Prerušujem rokovanie o tomto bode programu a vyhlasujem prestávku do sedemnástej hodiny. Vážení páni poslanci, chcem vám len oznámiť, tie preskočené body, je to vizitka opozície, vládne návrhy skončili. Pán poslanec Matovič dneska päť vecí a čakali sme, to bolo prvé. Je tu list od pani poslankyne Simony Petrík, pán poslanec Beblavý má iný program a po sedemnástej. Áno, môžme na grémiu prijať taký úzus, že presunieme o hodinu a potom, ak tu nebude niekto prítomný, tak prehodíme na ďalšiu schôdzu. Určite týmto bodom sa budeme zaoberať na grémiu. Do sedemnástej prestávka. (Prestávka.) (Po prestávke.)
Švejna, Ivan, poslanec NR SR (2013-09-24):
Ďakujem. V rozprave nevystúpil žiaden poslanec. Odporúčam, aby sa Národná rada podľa rokovacieho poriadku uzniesla na tom, že prerokuje tento návrh v druhom čítaní. Dajte, prosím, o tom hlasovať.
Paška, Pavol, predseda NR SR (2014-03-18):
Pekné popoludnie, dámy a páni. Vážené pani poslankyne, vážení páni poslanci, poprosím vás o zaujatie svojich miest. (Ruch v sále.) Vítam vás opäť tu v rokovacej sále Národnej rady Slovenskej republiky. Otváram rokovanie 33. schôdze, poprosím vás o prezentáciu, aby sme zistili uznášaniaschopnosť. (Hlasovanie.) 116 prítomných, 12 za, 4 sa zdržali (Reakcia z pléna.) Pardon, to sa nehlasovalo, to sa pripravujem na to, aby to prebiehalo tak ako zvyčajne. (Povedané so smiechom.) Skonštatujem, že sme uznášaniaschopní. Ospravedlňujem sa za tento drobný lapsus. Na tejto schôdzi budú overovateľmi pani poslankyňa Anna Vitteková a pán poslanec Gabriel Csicsai, ich náhradníkmi budú páni poslanci Pavol Goga a Branislav Škripek. O ospravedlnenie požiadala pani poslankyňa Janka Vaľová a na zahraničnej pracovnej ceste sú páni poslanci Miroslav Číž a pán poslanec Ľudovít Kaník. Dostali ste do lavíc návrh programu. Chcem vás len informovať, že na rozdiel od predbežného návrhu, ktorý sme prejednali na poslaneckom grémiu, som zaradil ako prvý bod 33. schôdze tak, ako o tom prebiehala dlhšie už debata na mimoriadnom zahraničnom výbore a potom aj na riadnom zasadnutí zahraničného výboru vo štvrtok, návrh vyhlásenia, ktorý je výsledkom spoločného prijatého uznesenia rokovania zahraničného výboru, takže začneme 33. schôdzu témou, ktorá je aktuálna, to je návrh uznesenia k vyhláseniu Národnej rady. Poprosím vás teraz, dámy a páni, o vaše návrhy na zmenu alebo doplnenie programu. Pán poslanec Frešo.
Žiga, Peter, podpredseda NR SR (2024-06-12):
Prezentujme sa a hlasujme. (Hlasovanie.) 135 prítomných, 78 za, 56 sa zdržalo, 1 nehlasoval. Konštatujem, že sme schválili vládny návrh novely zákona č. 2/2005 o posudzovaní a kontrole hluku vo vonkajšom prostredí. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 139/1998 o omamných látkach, tlač 311, bod 19 schváleného programu. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Petrovi Slyškovi, aby hlasovanie uviedol. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa mení zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 311.)
Gy. Bárdos, poslanec: (2009-06-18):
Pán podpredseda Národnej rady, predseda poslaneckého klubu SMER – sociálna demokracia, myslím, že treba využiť svoju autoritu a treba presvedčiť kolegov. Sú tu riešenia. Prvé riešenie je také, že stiahnite vaše podpisy a nebude sa hlasovať o pozmeňujúcom návrhu pána Pašku. To je riešenie. Po druhé, keď nestiahnete podpisy a bude sa hlasovať o pozmeňujúcom návrhu, ktorý podal pán Paška zo Slovenskej národnej strany, tak nie je možné prijať tento pozmeňujúci návrh. A vlastne vaším hlasovaním môžete ukázať, či v tejto veci bude diktovať tempo tu v Národnej rade Ján Slota so Slovenskou národnou stranou alebo dominantná strana vládnej koalície SMER – sociálna demokracia. Lebo včera pán premiér, alebo predvčerom, hovoril niečo na našu adresu, ale vidíte, že to nie je pravda, a tí, o ktorých hovoril, tak budú hlasovať za vládny návrh zákona.
Hrnčiar, Andrej, podpredseda NR SR (2018-11-30):
Pán poslanec Heger, reakcia na faktické poznámky.
B. Bugár, podpredseda NR SR: (2004-09-07):
(Hlasovanie.) Prítomných 132, za 113, proti 2, hlasovania sa zdržalo 17. Konštatujem, že sme pridelili návrh zákona výborom, určili sme gestorský výbor, ako aj lehoty výborom na jeho prerokovanie v druhom čítaní. Pristúpime k hlasovaniu o vládnom návrhu zákona, ktorým sa mení a dopĺňa zákon č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. , ktorý prerokúvame ako tlač 777. Spoločným spravodajcom je pán poslanec Gál. Nech sa páči.
Zmajkovičová, Renáta, podpredsedníčka NR SR (2014-01-29):
Pán poslanec Štefanec.
Pellegrini, Peter, podpredseda NR SR (2020-07-15):
Pán poslanec Kočiš.
Brocka, Július, poslanec NR SR (2010-12-01):
Pán kolega Ondruš, začali ste, pán kolega Ondruš, rád by som aspoň jednu vetu, dve vety, dve. Začali ste tým, že toto je príklad, ako ide táto vláda šetriť na ľuďoch, rodičoch. Pán kolega, mohli by ste mať taký dojem, ak by ste porovnávali sľuby vašej vlády s reálnymi možnosťami vašej vlády v štátnom rozpočte. Ale minister Mihál to už spomenul vo svojom úvodnom slove alebo v predchádzajúcom bode, keď hovoril, že táto vláda dáva na rodinnú politiku o 105 mil. eur viac ako tá vaša bývalá. A konkrétne v tomto zákone, v tomto zákone bude v rozpočte na budúci rok na túto dávku na rodičovský príspevok o 80 mil. eur viac ako bolo v tomto roku. Kolega Matovič navrhuje svojím pozmeňovacím návrhom, aby dostali rodičia v budúcom roku, práve rodičia dvoch, troch detí, ak sa im narodia naraz, tak o ďalších 40 mil. slovenských korún viac. Čiže toto, naopak, toto je príklad toho, ako táto vláda napriek kríze, napriek tomu, v akom stave zdedila verejné financie po vás, tak neškrtá všetkým, naopak, sú skupiny, ktorým pridáva.
T. Cabaj, poslanec: (2003-04-25):
Vážené kolegyne, kolegovia, zoberte si, prosím pekne, ústavu. Článok 47 ods. 2 ústavy hovorí: Každý má právo na právnu pomoc v konaní pred súdmi, inými štátnymi orgánmi alebo orgánmi verejnej správy od začiatku konania, a to za podmienok ustanovených zákonom. Vážené kolegyne, kolegovia, vzhľadom na tento článok a ďalší článok 50 Ústavy SR predkladám procedurálny návrh prerušiť rokovanie o tomto bode, vrátiť materiál naspäť mandátovému a imunitnému výboru, aby mandátový a imunitný výbor zosúladil svoje konanie s ústavou a potom sa môže Národná rada touto otázkou zaoberať. V opačnom prípade, ak nebude takto postupované v zmysle ústavy, zakladá to prvý predpoklad na to, aby bola podaná ústavná sťažnosť na porušenie ústavných práv. Ďakujem pekne. (Potlesk.) Z. Martináková, podpredsedníčka NR SR: Faktická poznámka, pán poslanec Husár. Uzatváram možnosť hlásiť sa s faktickými poznámkami. Pán poslanec Husár, máte slovo. S. Husár, poslanec: Vážené kolegyne, kolegovia, pokiaľ by niekto argumentoval tým, že nejde o konanie pred súdom, kde je obhajoba najobvyklejšia, zdôrazňujem, že to, čo citoval kolega Cabaj, patrí pod siedmy oddiel ústavy, ktorý hovorí o práve na súdnu a inú právnu ochranu. A zdôrazňujem to, čo aj on zdôraznil, že aj na konanie pred inými štátnymi orgánmi, a to za podmienok ustanovených zákonom. I keď zákon, rokovací poriadok hovorí o práve rozhodnúť vo výbore, kto bude na konanie výboru pripustený alebo nie, nemyslí sa tým táto podmienka, pretože ústavné právo na obhajobu je výsostné a nemôže ho obmedzovať ani rokovací poriadok Národnej rady, ani iný predpis nižšej právnej sily. Ja nechcem vyčítať kolegom z mandátového a imunitného výboru neodbornosť, pretože v súvislosti s výkonom tejto funkcie nemusia ovládať všetky články Ústavy Slovenskej republiky, ale považujem z ich strany za férové,   keby uznali, že na tieto ustanovenia ústavy neprihliadali a myslím si, že by bolo vrcholne seriózne práve od členov ústavnoprávneho výboru, keby s návrhom kolegu Cabaja aj pri hlasovaní nesprávnosť svojho postupu uznali. Ďakujem. (Potlesk.) Z. Martináková, podpredsedníčka NR SR: Na záver rozpravy vystúpi pán poslanec Soboňa.
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 131 poslancov, za 87, proti 13, zdržalo sa 31. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Ďalej budeme hlasovať o bode 18 programu, je to druhé čítanie o vládnom návrhu zákona, ktorým sa mení a dopĺňa zákon č. 513/2019 Z. z. o dráhach (tlač 603). Prosím spoločného spravodajcu z výboru pre hospodárske záležitosti poslanca Petra Vonsa, aby hlasovanie uvádzal. (Hlasovanie o vládnom návrhu zákona, ktorým sa mení zákon č. 513/2019 Z. z. o dráhach a o zmene a doplnení niektorých zákonov v znení neskorších predpisov , tlač 603.)
P. Farkas, poslanec: (2003-04-23):
Z. Martináková, podpredsedníčka NR SR: Prosím, prezentujme sa a hlasujme. (Hlasovanie.) Prítomných 113 poslancov, za návrh hlasovalo 16, proti 79, zdržalo sa 18 poslancov. Neprijali sme tento návrh.
Figeľ, Ján, podpredseda NR SR (2014-07-10):
Nech sa páči, Miroslav Beblavý.
Paška, Pavol, predseda NR SR (2013-09-03):
Pani poslankyňa Žitňanská.
Gašpar, Tibor, podpredseda NR SR (2024-09-10):
Ďakujem, pán poslanec. Reagovať na faktické ešte chce aj pán... pardon. Stiahli ste? Dobre. Takže vyhlasujem rozpravu za skončenú. Chce k rozprave zaujať stanovisko navrhovateľka? Nech sa páči, máte slovo.
Marček, Peter, poslanec NR SR (2016-12-07):
Ja som chcel ešte povedať krátko k tomu, že ja som nenapadal návrh, ktorý bol predložený. Ja som ho chcel len doplniť, pretože sa nám všetkým asi mýli. Ale jednu vec som určite chcel povedať tým, že bolo tam aj kopu iných osudov, ktoré by bolo treba zohľadniť v nejakom návrhu. Viete, lebo veľa hrdinov slovenského národa bolo takých, že keď prišli vojská Varšavskej zmluvy do našej krajiny, tak veľa, veľa, veľa veľkých osobností emigrovalo. Odišlo z tejto krajiny. Podľa môjho názoru odišli preto, lebo boli slabí. A tí, ktorí tu ostali a ktorí tridsať rokov trpeli, tak tým som chcel ja tiež dať jeden dátum alebo jeden termín. Kto je väčší hrdina? Ten, kto odišiel a potom sa vrátil ako veľký vedec, ekonóm a išiel pomôcť slovenskej ekonomike, alebo ten, ktorý tu zostal, bojoval a potom v 1989 konečne sa dočkal toho, že to, čo hovoril ’68. sa potvrdilo v ’89.? Ďakujem.
P. Paška, predseda NR SR: (2010-02-09):
(Hlasovanie.) 133 prítomných, 123 za, 5 sa zdržalo, 5 nehlasovali. Národná rada vyslovila súhlas, aby sme tento návrh vlády prerokovali v skrátenom legislatívnom konaní. Pani poslankyňa Gibalová uvedie v prvom čítaní hlasovanie o návrhu pána poslanca Štefanca a pani poslankyne Kláry Sárközy a pána poslanca Júliusa Brocku na vydanie zákona č. 5/2004 Z. z. o službách v zamestnanosti. Je to tlač 1438.
Zmajkovičová, Renáta, podpredsedníčka NR SR (2013-05-22):
Ďakujem. Prerušujem rokovanie o tomto bode programu. Ďakujem, pán minister, ďakujem, pán spravodajca. Kolegyne, kolegovia ukončujem šiesty rokovací deň 19. schôdze Národnej rady. Budeme pokračovať zajtra o 9.00 hod. v prerušenej rozprave k správe o stave školstva na Slovensku. Takže želám ešte všetkým pekný večer. Ďakujem. (Prerušenie rokovania o 19.01 hodine.)
P. Hrušovský, podpredseda NR SR: (2001-12-06):
P. Delinga, poslanec: Ďakujem za udelenie slova. Pán poslanec Sopko, ak je pravda, čo ste hovorili o tom, že rekonštrukcia jedného apartmánu na Bôriku stála 30 mil. korún, tak je to zarážajúca a do neba volajúca záležitosť. Pred chvíľou som hovoril, že do rezortu kapitoly ministerstva pôdohospodárstva sa dostalo na preventívne opatrenia, ktoré sú spojené aj s chorobou šialených kráv, na celý rok 36,9 mil. korún na celý rok, na všetky preventívne opatrenia. To je teda jeden apartmán a možno dve kľučky ešte navyše na dverách. Tak takéto šafárenie so štátnym rozpočtom by si mal všimnúť predovšetkým Najvyšší kontrolný úrad a najmä tí páni poslanci, ktorí v tejto snemovni podávali poslanecké návrhy o tom, aby Najvyšší kontrolný úrad mal väčšie kompetencie, aby vstúpil do kontroly štátneho rozpočtu na všetkých úrovniach. Ja si myslím, že skutočne táto vládna koalícia rozdáva prostriedky, nechcem povedať, že podľa Jánošíka, ale asi podľa Mikuláša, ktorý dnes má meniny a ktorý by sa mal za to jasne zodpovedať.
Košútová, Magda, poslankyňa NR SR (2014-09-17):
Ďakujem veľmi pekne za slovo. Vážení kolegovia, už sme sa dozvedeli o rodinných príslušníkoch, dozvedeli sme sa o priateľoch poslancov, ale ja by som veľmi pekne poprosila, aby sme sa vrátili k meritu prerokovaného bodu a tou je správa Slovenského pozemkového fondu za rok 2013. Prosím vás dodržujme rokovací poriadok a vráťme sa k tomu, o čom tu máme rokovať. (Potlesk.)
Muránsky, Peter, poslanec NR SR (2011-09-14):
Keďže sme hlasovali o všetkých bodoch zo spoločnej správy, tak mám splnomocnenie gestorského výboru, aby sme dali hlasovať o zákone v treťom čítaní.
Marosz, Ján, poslanec NR SR (2018-12-04):
Dobre, potom budem pokračovať...
Blanár, Juraj, podpredseda NR SR (2022-03-17):
Pán poslanec Suja s faktickou poznámkou.
Danko, Andrej, predseda NR SR (2017-10-18):
Pred otvorením rozpravy o slovo požiadal podpredseda vlády pán Pellegrini. Nech sa páči, pán podpredseda.
Zmajkovičová, Renáta, podpredsedníčka NR SR (2013-06-18):
Pán poslanec Abrhan.
Kollár, Boris, predseda NR SR (2023-05-18):
Prosím, prezentujeme sa a hlasujeme. (Ruch v sále.) (Hlasovanie.) Prítomných 134 poslancov, za 104, proti žiadny, zdržalo sa 29, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Viskupič, Jozef, poslanec NR SR (2016-04-18):
Ďakujem, pán Danko úr, teda keď už to máme takto. Ono sa to dá prečítať aj tak, že môžete povedať aj meno a priezvisko. Doteraz to bola dobrá a zaužívaná prax, ak to neviete, tak najprv to druhé slovo a potom... (Prerušenie vystúpenia predsedajúcim.)
Šeliga, Juraj, podpredseda NR SR (2020-04-22):
Pán poslanec Borguľa.
Šeliga, Juraj, podpredseda NR SR (2020-03-25):
Ďakujem. Pán poslanec Kašper.
Bagačka, Michal, poslanec NR SR (2014-11-10):
Ďakujem za slovo. Pán minister, hovorili ste, dobre ste poukázali aj na schránkové firmy možno na Cypre a odpoveď bola, že teda už mnohí z aktérov nie sú v SDKÚ. Ale povedzme si už, že koľko je tých ľudí v SDKÚ. Ale ešte by som rád doplnil, lebo často sa tu hovorí, že máme najchorejších ľudí v OECD. Za posledných šestnásť rokov, desať rokov – kto mal na starosti zdravotníctvo? Ďakujem.
Mikloško, Jozef, poslanec NR SR (2015-12-09):
Ďakujem veľmi pekne. No, spomenul holokaust, slovenský štát, ja som dúfal, že spomenie aj križiakov a inkvizíciu, tak keď 1,72 miliardy ľudí sa nenarodí, tak je to holokaust, to musím priznať aj ja. Ja chcem tak povedať, skúste vy zorganizovať pochod proti životu, koľko vás tam bude. A pochody Pride sú známe, no, teraz máme v pondelok radu vlády, na ktorú pôjdem, pre ľudské práva, tak zo šiestich bodov rady vlády štyri sa týkajú problematiky LGBTI, tak naozaj tu už nič nemáme na program? To si nenechám len pre seba, ale len problematika LGBTI; dobre. Samozrejme, život matky má vždy prednosť pred životom dieťaťa, to je stará zásada, o tom netreba tu hovoriť. Slovo reprodukčné práva ženy je vymyslené voľakedy v Káhire pred 21 rokmi, pred dvadsiatimi, kresťan nikdy tento pojem nemôže prijať, lebo je to vlastne pojem zlý. To je ako celá rodová rovnosť je niečo úplne divné a nechcem to tu teraz spomínať. Chcem zdôrazniť, že som naozaj ja osobne v KDH o tomto neinformoval, bolo to rýchlo nakoniec ušité, predpokladalo sa, že sa to dá niekedy inokedy, takže KDH s tým nevedelo, že ja s tým tiež vystúpim spolu s týmito dvomi kamarátmi. V ústave máme aj cyrilometodskú tradíciu teda a to tam nemôžeme hovoriť, že cyrilometodská tradícia nám hovorí to, čo hovoríte tuná, kolegovia. Kto chodí do kostola, ten často počúva tieto témy, čiže to neni len niekde pod perinou s manželkou sa o tom debatuje, ale je to téma vážna. A táto morálka nie je odvodená od neviem čoho, že to neni naša morálka, je to morálka evanjelia, ktorú môže len ten zmeniť, kto to evanjelium vymyslel. Ďakujem.
Hort, Milan, podpredseda NR SR (2011-12-21):
Vážené pani poslankyne, vážení páni poslanci, vážené kolegyne, kolegovia, poprosím, aby sme sa upokojili. Čiže, vážené panie poslankyne, vážení páni poslanci, dovoľujem si vás privítať na rokovaní 27. schôdze Národnej rady Slovenskej republiky, ktoré týmto otváram. V nedeľu 18. decembra 2011 sa nás všetkých hlboko dotkla smutná správa o úmrtí bývalého česko-slovenského prezidenta Václava Havla. Dávam teraz slovo predsedovi Národnej rady Pavlovi Hrušovskému, aby za parlament ako predseda Národnej rady vystúpil k ucteniu si pamiatky zosnulého Václava Havla. Pán predseda, nech sa páči.
Dostál, Ondrej, poslanec NR SR (2024-04-30):
Ďakujem. Pán minister, no vy ste vlastne potvrdili to, čo som ja hovoril v predchádzajúcej faktickej poznámke o tom, že vy tu zmiešavate veci, že zákon, ktorý má riešiť medveďov, rieši aj vlkov a rysov. Zákon, ktorý má chrániť životy a zdravie ľudí, rieši aj majetok, čo je problém, ale je to trochu iný problém. Tak teraz hovoríte, že treba vyčistiť Slovensko od húštin a krovín a pri tej príležitosti zväčšujete výnimku pre rúbanie stromov, ktoré môžu byť bez povoľovacieho konania vyrúbané zo 40-centimetrového obvodu na 80-centimetrový obvod. Ja teda neviem, ja nie som znalec, ale teda strom, ktorý má obvod kmeňa meraný vo výške 130 centimetrov, 80 centimetrov, predpokladám, že to nie sú už úplné kroviny a húštie, ale, ale, ale je to strom. A aký, aký je dôvod tej zmeny? Lebo to nie je ani v dôvodovej správe vysvetlené, že dobre, ak je, ak je, ak je dôvod, že treba vyčistiť, vyčistiť krajinu od krovia tam, kde to krovie nemá byť, tak to tým dosiahnete, ale prečo ešte zväčšujete aj obvod stromov v podstate na dvojnásobok, ktoré je možné, možné vyťať. To tiež nejako súvisí s medveďmi? A je toto opatrenie také, že sa má riešiť v rámci skráteného legislatívneho konania? A dokonca aj keď bol ten návrh daný do parlamentu ako samostatný návrh, tak teraz má byť prilepený k tomuto ako nejaký pozmeňujúci návrh? Že my sa tu vlastne o tom ani by sme sa nemali baviť, lebo to ani nevieme... (Prerušenie vystúpenia časomerom.)
Krajčí, Marek, poslanec NR SR (2016-09-22):
Som prihlásený. Ďakujem pekne. Ďakujem veľmi pekne, pán minister. Musím povedať, že zobrazovacie vyšetrovacie metódy sú v modernej medicíne kľúčové k stanoveniu správnej diagnózy, a to, že ich ten pripravovaný systém eHealth nebude umožňovať zdieľať, je podľa mňa vzhľadom na vynaložené finančné prostriedky na jeho zavádzanie z môjho pohľadu neprijateľné. A vysvetľujem to asi tak, že už v súčasnosti sieť nemocníc súkromného poskytovateľa na území Slovenskej republiky bude svojim pacientom takéto služby poskytovať. Čo vo vašej odpovedi bolo zjavné, že u nás takto prepojené nemocnice minimálne na začiatku určite nebudú. To znamená, keď si niekto vyhotoví nejakú snímku v inej nemocnici, u iného poskytovateľa alebo v inej nemocnici, si, žiaľ, tú snímku pozrieť ten doktor nebude môcť. To, čo hovoríte, že stačí popis snímku, tak to, myslím, že každý jeden klinik lekár, ako aj ja ním som, vám nebude s tým súhlasiť, pretože vidieť ten snímok a porovnávať si na ňom eventuálne zmeny, ktoré aj ošetrujúci lekár sleduje u pacienta, sa nedá porovnať s popisom snímku, ktorý častokrát nemusí byť úplne kompletný, pretože nedá sa popísať úplne všetko, čo na tom snímku je. Z tohto pohľadu ja som rád, že je tam načrtnutá aj nejaká vízia, že sa bude dať aspoň prelinkovať na jednotlivé zariadenia v budúcnosti, ale stále si myslím, to, že to nebude systém eHealth umožňovať pri takých vynaložených finančných prostriedkoch, aké sa do tohto zavádzania, do tohto systému investujú, si myslím, že z môjho pohľadu je nepochopiteľné. Takže moja otázka je tá, že podľa mňa ťažko bude, ako vlastne bude ministerstvo vysvetľovať tým pacientom, ktorí budú ošetrovaní v štátnych nemocniciach... (Prerušenie vystúpenia časomerom.)
Grendel, Gábor, podpredseda NR SR (2021-05-28):
Áno, poprosím vás, písomne. Pán poslanec Šuca, to isté?
Nemky, Martin, poslanec NR SR (2019-05-13):
Prosím, pán predsedajúci, aby ste dali hlasovať o tom, že Národná rada prerokuje vládny návrh zákona v druhom čítaní.
Osuský, Peter, poslanec NR SR (2015-05-26):
Ďakujem pekne. Pán kolega Susko, len kvôli poriadku, ja som vôbec nepovedal, že ten zákon narazí na právnikov, naráža len riešenie, naopak, ja som len konštatoval to, čo sa stalo, nebolo to veľmi ťažké odhadovanie, že to právnici roztrhajú na kusy, ako ste sa o to pomerne nepriestrelne na základe ústavy a iných vecí pokúsili, ja som povedal, že to narazí na humanitu alebo na vykladačov humanity a na ústavnosť, čo sa aj presne stalo. Nič to na tom nemení, že, žiaľ, po tomto statočnom pokuse kolegu Hlinu ostáva vlastne, tak by som povedal, lopta na polovici ihriska právnikov. A mali by sa snáď pokúsiť, ak sa im nezdá, že status quo tu nie je dobré, ako konštatuje kolega Hlina, nasadiť svoje právnické mozgy, prípadne vrátane úpravy ústavy, keď ju treba, ja som lekár, ale viem si predstaviť, že pre dobro veci, napríklad pacienta alebo krajiny, sa môže zmeniť aj ústava, keď sa menila kvôli výkladu slova „manželstvo“ alebo keď sa menila kvôli vode. Apropo, tá zmena ústavy kvôli vode. To sa desím toho, že by sa rozhodli ropné alebo plynové mocnosti zaviesť si do ústavy, že nebudú Slovákom, odkundesom, predávať ropu a plyn, lebo že sa im zídu pre ich deti. To by bolo pekné. Ťažko by sme potom autami jazdili. Ale to je len tak na margo toho, čo sa dá zmeniť v ústave, keď sa chce a keď sa na tom ktosi s kýmsi dohodne. Chcem teda len povedať, že, áno, kolega Hlina sa snažil a urobil to. A my sme sa dozvedeli, prečo to nepôjde z dôvodov celkom jasných. Napríklad predstavme si, že by policajt zhabal bezdomovcovi rolexy, čo by bolo iste k nepomere k tomu, čoho sa dopustil. Ale napriek tomu by som očakával, tak ako pacient očakáva od lekára, že ten niečo urobí, tak by som očakával od věhlasných právnikov, že tiež niečo urobia.
Přidal, Alojz, poslanec NR SR (2012-02-29):
Pán predseda, dajme hlasovať o pozmeňovacom návrhu pána poslanca Buriana.
Markovič, Peter, poslanec NR SR (2010-12-02):
37, 45, 47, 49, 68 o týchto bodoch už hlasovať nemôžeme. Osobitne, teda ešte dajte, pán podpredseda, hlasovať o bode 10 s odporúčaním gestorského výboru neschváliť.
Podmanický, Ján, poslanec NR SR (2020-07-07):
Ďakujem za slovo, vážený pán predseda. Dovoľte mi, aby som podľa § 24 ods. 4 rokovacieho poriadku predniesol návrh. Národná rada môže na návrh poslanca aj počas schôdze Národnej rady hlasovaním bez rozpravy presunúť body programu. Tak dovoľte mi, aby som predniesol návrh na presunutie tlače 105, bod 26, novela Zákonníka práce, voľné nedele, na nasledujúcu riadnu schôdzu Národnej rady Slovenskej republiky v septembri 2020. Odôvodnenie: Pri rokovaniach o podpore tohto návrhu zákona je zrejmé, že v Národnej rade Slovenskej republiky existuje väčšinová podpora k predloženému návrhu, jeho schváleniu však bráni zásadný nesúhlas jednej koaličnej strany. Vzhľadom na aktuálne pohyby vo vládnej koalícii je vysoko pravdepodobne, pravdepodobné, že... (Prerušenie vystúpenia časomerom.)
Ľ. Mušková, poslankyňa: (2009-10-28):
Musím tiež povedať, že kritici školského zákona kritizujú, že 30 % voľného školského programu pre školy je málo. Ja mám informácie od kolegov učiteľov z praxe, ktorí hovoria, že niekedy a momentálne je aj tých 30 % veľa, pretože nie každý učiteľ vie dosť flexibilne a tvorivo využívať tých 30 %. Myslím si, a je to môj názor, že nový školský zákon naštartoval proces zmeny, ktorý bude prebiehať nie niekoľko rokov, ale niekoľko desaťročí. Určite prax ukáže a budú požiadavky z praxe, aby tento zákon bol menený, ale myslím si, že dnes je to ešte priskoro, počkajme, čo ukáže prax a aby sme neublížili ani deťom ani školstvu. Ďakujem.
Figeľ, Ján, podpredseda NR SR (2015-06-19):
Nech sa páči, Igor Hraško.
Bagačka, Michal, poslanec NR SR (2018-02-06):
Ďakujem za slovo, pán predsedajúci. V rozprave vystúpili traja poslanci. Neboli podané žiadne pozmeňujúce a doplňujúce návrhy. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 14 a 16 až 23 spoločne s odporúčaním gestorského výboru schváliť.
Paška, Pavol, predseda NR SR (2014-11-09):
Pán poslanec, len potom vás poprosím, keď idú faktické poznámky... (Reakcie z pléna.) Ja som myslel, že to bolo omylom, ale, dobre, dali ste to. Je s tým všeobecný súhlas? (Nesúhlasná reakcia pléna.) Takže ideme ďalej. Pán poslanec Hlina.
Hrnčiar, Andrej, podpredseda NR SR (2017-02-08):
Pán poslanec Dostál.
Blanár, Juraj, podpredseda NR SR (2022-03-24):
Ďakujem obom, pánovi navrhovateľovi, aj pánovi spravodajcovi a prerušujem rokovanie o tomto bode programu. Budeme teraz pokračovať v prerušenej rozprave v druhom čítaní o návrhu poslancov Kučeru, Nemca, Hajšelovej a Slobodu na vydanie zákona, ktorým sa dopĺňa zákon č. 138/2019 Z. z. o pedagogických zamestnancoch a odborných zamestnancoch (tlač 864). Pán navrhovateľ Kučera, rovnako pani spravodajkyňa Šofranko už zaujali svoje miesto. Do rozpravy je ústne prihlásený pán poslanec Richard Nemec, ktorého však nevidím v rokovacej sále, a preto mu prepadáva poradie. A ďalší je pán poslanec Marek Šefčík, ktorému udeľujem slovo. Po ňom sa pripraví pán poslanec Nemec. (Pokračovanie rokovania o návrhu poslancov Národnej rady Slovenskej republiky Karola Kučeru, Richarda Nemca, Petry Hajšelovej a Radovana Slobodu na vydanie zákona, ktorým sa dopĺňa zákon č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 864.)
Bugár, Béla, podpredseda NR SR (2011-04-06):
Vážené panie poslankyne, páni poslanci, žiadam vás, aby ste sa vrátili do rokovacieho priestoru, budeme pokračovať hlasovaním. Najprv budeme hlasovať v prerušenom prvom čítaní o návrhu poslancov Národnej rady Slovenskej republiky Roberta Fica, Jána Počiatka a Petra Kažimíra na vydanie zákona, ktorým sa dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 271). Prosím teraz spravodajcu z výboru pre financie a rozpočet pána poslanca Viktora Stromčeka, aby uviedol prvé hlasovanie.